日韓合邦問題ニ關スル件
日韓合邦問題ニ關シ一進會ニ於テ企圖シツゝアルコトハ旣報スル處ナリシカ之ニ關シ今四日別紙ノ如ク皇帝,統監,總理ニ宛テ上書セリ又聲明書ハ明五日配布公表スル筈ナリ
大韓協會ハ是ヨリ先キ一進會ニ此企劃アルコトヲ知リ同會ト提携ノ際起案セシ宣言書ヲ決定シ其企劃ヲ破壞セントシ過日來ヨリ政見協定委員ノ會合ヲ促シタルモ一進會ハ容易ニ應セサラシコトハ旣ニ所報ノ如シ然ルニ昨三日夜愈々鍾路商業會議所ニ於テ開會スルコトニ協定シ兩會ノ政見協定委員二十四名 (一會ヨリ十二名ツゝ) 會合シ議事ニ移リタルニ一進會側協定委員ハ該宣言書ハ初メ一進會ニ何等協議ナクシテ起案シ成案ノ後同意ヲ求メタルハ其根本ニ於テ不同意ナリト難詰スルヤ大韓協會側ノ委員ハ一進會ハ旣ニ禍心 (合邦問題ノ企圖ヲ意味ス) ヲ抱藏スルモノニシテ最早共ニ議スルノ要ナシトテ爰ニ兩會ノ提携破裂シ午後九時大韓協會側倭員ハ一同引上ケタリ一進會側委員ハ所期ノ目的ヲ達シタルカ如ク悠々歸會其顚末ヲ報告シ同夜以上ノ上書幷ニ聲明書ノ發表ヲ決定シタルモノナリト云フ
大韓協會幹部ハ今朝來金嘉鎭又ハ尹孝定宅ニ集合何事カ密議シツゝアリ內偵中ナルモ現今迄ハ不穩ノ狀況ナシ
右及報告候也 

隆熙三年十二月四日

警視總監 若林賚藏

統監 子爵 曾禰荒助 殿

（別紙 一）

[上皇帝書按]

一進會長李容九等誠恐誠惶頓首頓首謹百拜上言于大皇帝陛下伏以臣等聞之人窮則反本故憂悲愁苦未曾有不呼父母疾痛慘怚未曾有不號天今陛下我二千萬同胞之父母而我三千里疆土之天也是以敢以所號天者號之於陛下以所呼父母者呼之於陛下臣等之分噫豈忍呼號之於陛下哉唯願陛下至仁至慈垂聖聽于不忠之言令得終其辭說臣等之苦衷實有苦於死之苦何者欲死而弗能死欲生而弗能生也此不唯在臣等而獨然我二千萬同胞實欲死而弗能死欲生而弗能生矣盖夫今以我大韓國儗之病人命脈之絶也旣已久矣臣等之呼號之徒抱死尸而慟哭也人謂之未死徒見死尸之猶尙生耳今我大韓國形勢豈得無似此乎外交何在哉無可以陛下之旨與隣邦議也財政何在哉無可以陛下之志與下臣謀也軍機何在哉無可以陛下之威用諸寇盜也法憲何在哉無可以陛下之仁加諸匹夫也百官有司分職掌政其登賢擇良者誰也哉陛下爲二千萬同胞臣民諸淵鑑之臣等代二千萬同胞臣民請盡陳苦衷夫國民者與國生與國死固其所也然屢遭危急存亡之秋未曾一聞皇詔的確宣國民以死守陛下何不早使臣等與國死乎陛下之至仁不忍見二千萬同胞胥共溘死靡存孑遺乎朝旣劓之夕又則之將非具五刑之後則不許卽死也譬如蚯蚓苦于蟻屯宛轉熱沙之上其願一踏殺也久矣在昔西土之民哀訴其君曰與我自由否則與我死臣等豈敢求自由唯請死生唯陛下之命也陛下旣不忍賜死豈亦不忍賜生乎二千萬同胞臣民可謂臲卼困極矣書曰擇在帝心又曰念茲在茲唯陛下決擇之易曰困于石據于蒺藜入于其室不見其妻凶甲午以降臣等熟察我國運每泣此爻象毋乃天道之窮困至極乎何人事之不相周旋矣當彼日淸交兵之秋也苟我之中正不惑乎宜執北向之禮與日本絶矣我苦以之滅夷乎世界誰無亡國破家執禮死于正命足矣太祖高皇帝之訓曰北不失禮南不失信終始祖訓其亡也不亦榮乎我旣一夕忽爾裂五百年禮服飃䬙乎自眩于獨立之嘉號雖欲不困於石其可得哉其一聽日本旣昌言獨立也我陸無一寨兵海無一艦卒此豈國之可名焉哉宜一意聽於日本更始一新期于獨立之實行而事不出此却疑日本二三其德日本天皇陛下之寬仁大度不我聲討而克弟撫我而我不唯每事自失信實蔑棄太祖高皇帝之聖訓獨恃其外交之詭變雖欲不據于蒺藜其可得哉故毋致國毋之變山河含憤抑亦誰之故也乎或不國其國而播遷館于租界或宣言中立而喜外交之巧妙故日俄約和先定我所服屬而我之見剝外交權抑亦誰之故也乎然廷臣未悟屢出詭計徼倖危機于萬一終以致海牙事件挑發禪位委政之不得已皆莫非失禮喪信自招之寇也孔子曰非所困而困焉名必辱非所據而據焉身必危旣辱且危死期將至妻其可得見邪鳴呼鳴呼臣等至今奉斯死尸安乎適歸哉蓋亦反其本而已矣曰禮曰信反我祖訓而已矣誠如是則外間輿論沸騰日韓合邦新造一大帝國之議庶幾使二千萬同胞始死處新得其生焉乎臣等請陳說其由夫亶箕邈矣且不尙論已考之於兩國史蹟其人族之不可分二家也舊矣及日本兵與唐兵戰我白馬江敗續百濟終以亡韓日遂各守其封疆然使聘相通農商相從高麗導元兵侵日本屠其邊民也邊民怒稱復讐私艤兵船侵掠支那沿海我亦莫不歲蒙其餘毒於是乎始有倭寇然使我實扇斥倭之風在壬辰之役後若夫至近代日本天皇陛下以其天縱膺開國之運揚萬世一系之祖德至二千五百年建國之鴻業其信其義如山如斗我之不沒于消豈非天皇之德乎我之不入于俄豈非天皇之仁乎而我尙未戢斥倭之氣每報恩以怨徒事排日飜然而思之豈不禽獸之心乎幸今我輿論之傾注合邦可見民彛之漸覺唾天也且夫往古漢唐逐我君置其郡縣也山東流民亡入我者非有關繫於本土開督府置軍屯山海萬里轉運不貲前賴遠征之怨後受黷武之譏故武帝歌汾河太宗祭魏徵之碑當是時我半島祕來降去叛之策可以自保全已今也不然日本人之歸我土每歲以萬計皆有關繫其本土而與我民利害相通之端日繁矣加旃政治經濟運用皆取其手以此同居異治之勢駸至六七年後則將漸建新日本于我韓土我韓民何力善頡頏之以至陵運十年後彼主而我奴負者韓而騎者日矣陛下雖獨南面稱大韓國大皇帝無親出政則何手善援自陷之韓奴置之日人對坐之地哉例之歐美人之亡人之國非歐美人之亡之而其國人之自亡也而怨咨曰毋逝我梁毋發我筍公法有威矣幸而我之與日本本出同族未生枳橘之逈異今迨相鬪之未甚廓然撤其疆域痛刻除兩隣之樊籬俾兩民自由遊一致敎下均享同居同治之福利則誰辨此弟此兄焉◉(火+引)日本天皇陛下之至仁其化育我二千萬同胞善令爲同等之民也必矣然則欲生而弗能生者於是乎新得生欲死而弗能死者於是乎知死處矣反祖本而更始禮義誠信之俗蟬脫保護劣等國民之名實一超而上新大合衆世界一等民族之列可謂曇華始開景星鳳凰相見也此非臣等二千萬同胞敢後陛下而先已利澤又非民爲重君爲輕之意夫大韓之不能爲大韓者由不珍其家珍故以雲浮幻現虛假而無一實也今自反省其本唯合禮與信以專注之於一方而已矧日本皇室者剖判以來一胤無姓實萬國之所無匹維我皇室幸蒙殊遇日本皇室俱存亡則五百年必絶之祀却續燄于萬世與日本天壤無窮矣此以必至之災孼轉得無上景福者非邪故臣等言念結成合邦者所以擧檀箕四千有載不磨之大典起羅麗三千里疆不易之磐垈者若夫嬌于協約之浮文日自擠不測之深淵臣等弗取也綢繆須迨未雨跛巡所以噬臍唯陛下爲二千萬民命請速決行大事至其鬱興新國楷定東亞局勢利斷金于一天和蘭奠千萬邦之盛德大業則陛下與大日本天皇陛下一其聖謨之所致臣等何敢贊于鴻圖臣等代二千萬衆敢陳苦衷唯仰祝云宗社蹄萬世不易之基願起于此唯伏祝云民人一等同列之福願止於此臣某々等無任頞乎翹足之素誠某々等誠恐誠惶昧死昧死叩頭泣血謹上聞 

隆熙三年十二月四日

一進會長 李容九, 同 二百萬人

（別紙 二）

[一進會上統監書按]

大韓國一進會長李容九等一百萬會員代表大韓國二千萬民衆恐惶頓首再拜謹上書代表大日本國天皇陛下韓國統監子爵曾禰荒助閣下伏惟貴大日本天皇陛下誕膺天命首出震極秉鈞于萬邦之允協轉樞于東亞之時壅宏謨如天鴻烈如日於戱題矣哉今也閣下受鉞於闇外布德於八垓文武之化澤蒙草木頑囂之民靡弗思自新當是時李容九等抑亦何言焉哉然今敢代表二千萬民衆以訴之于閣下以必期◉(答+負)聲達於天聽者誠以邦家萬世不拔之洪基不宜不預建之於今日太平無事之際也夫李容九等晝夜不寐以思晝夜不食以念惕焉而懼翻然而悟者所謂日韓關係之前途也盖夫安者扶之傾者顚之適者生之弗適者滅之天演之理昭於今古之星轉奔竸之狀審於宇內之趨步而今按我亞細亞局面寔當第二十世紀世界奔競之衝傾者之顚洵有不勝殷鑑鳴乎天下誰不云乎世界文明與汔器日新與電機幷進地喪山海之阻人絶遠邇之分萬國一室四海同胞各享福利共樂平和雖然利之所在爭之所存歐米列國胥爭糜其國帑咸莫非陸海軍備競均勢之故其小弱爲强大所呑往往有如狼貪虎噬然者介國其間者亦誰不云乎軋軋乎其危哉雖云天演之理乃然若夫皇建其極叙其彛範不宜如是爪裂牙決之不仁也歟此豈非世界文明上一大恨事哉李容九等又反顧自眷弊邦有不忍道者夫弊邦之爲地勢也東南夾海貴邦可以隱揷制海之天機也西北接壤二大可以要扼長白之地脈三面瀕海可以當萬方競進之要路乃其江湖之所匪注山岳之所起峙風雨呈祥百穀致瑞地下則伏金銀無盡之寶藏水上則浮魚鹽不貲之富庫天用斯金城湯池附之二千萬衆二千萬衆亦旣庶矣何苦自泣貧弱不能自奮爲文明國民此抑有故也日敝邦未曾定建國之國是也未曾立經國之大本也其國力乎每賴强隣之勢其民生乎終無可久之計膠株小弱不自知劍去刻舷之愚李容九等噫豈忍道哉若非賴貴天皇陛下至仁至德則敝邦之沉淪社稷爲墟旣已久矣敝君臣其復何得仰天日於今日望文明於將來哉鳴呼敝邦開國不爲不悠遼矣攷其治亂興亡之所由來易鑑已迨至本朝其年五百如有所樹然亦實臣事大邦以纔保王位元傾則附明明亡則附淸淸之不我庇豈得不復拂亂其情乎李容九等噫豈忍復道哉故國是如幻國本如雲其將安乎建一置不移之根基保宗社於萬代安民生於無疆焉李容九等恐惶頓首謹按貴大日本天皇陛下一讓淸廷也奮幹坤之神武二觀於俄人也顯旋天之靈機揚東瀛仙洲之桂方被寰宇强最之月冠此雖由廣運天縱授命弗違抑亦由負剖判象先之帝庇廓天壤無窮之玄圖也而已國本如是噫嘻誰不欽嚮哉於是乎在列國環視之間保護敝邦抗宗主之高義指導赤子提委政之大綱誠夫天之誘其衷敝邦之與貴邦利害旣已相賴政敎旣已相和所謂日韓關繫者致慶吊一家矣此亦陰隲全非人力宜以此時照之兩國靑史鑑之宇內大勢破敝國之幻是拔敝邦之雲本與我二千萬衆更始擧檀箕四千有載不磨之大典起羅麗三千里疆不易之盤垈今天下或謂明明協約有如天鑑何虞於敝邦之安危哉此未知條約者死物更改唯在人也夫國際關係者蓬蓬然如氣壓高低來去離奇變幻朝不謀夕若一朝生兩國不相保之事情誰恃其空文或敝邦不幸君臣式微中露百姓傷歌黍離而協約旣改廢乎尙何日責在貴邦況列國競進之日夕孔棘將不遑綢繆陰雨故李容九等乃抗顔日邦家萬世不拔之洪基唯宜預建之於今日太平無事之際而已然則建之如何曰創立日韓合邦時也此不特爲敝邦自保云爾也實維貴大日本國自衛之道不特爲貴大日本國自衛之道也所以兩翼鼓身兩輪行輿陽以支持東亞局勢陰以保任世界列國之平和也鳴呼敝邦之於貴邦四千有載交通不絶或離或合或睽爭或和親雖然種族同本言語同源文字同用習俗同風宗敎同趣學藝同尙況地理之相倚不唯唇齒而政治經濟之利害一致不可相離致知如今日固非支那俄羅斯劃以長白天限之可比類也若或敝邦而孤于貴隣乎猶鳥之不可雙翼而飛車之不可片輪而行尙何謂樊籬之不可相撤之有哉鳴乎敝二千萬民之於天下其又何思何慮焉曰維懷敝皇室尊榮萬世而已矣曰唯望民生福利超入一等國列而已矣是以李容九恐惶頓首敢願大日本天皇陛下至仁至德天涵海包建皇極于無極創成日韓合邦憫敝君臣于萬萬春俾與貴皇室終始一天永蒙神聖無窮之德澤而俾敝二千萬民衆公是斯定大本斯立一超躋聖域普同亨天慶灌湯池于瀛水耀日精于金城豈所謂擧檀箕四千有載不磨之大典起羅麗三千里疆不易之盤垈者非耶在昔德乙聯邦分裂爲法朗西所蹂籍德乙聯邦統合稱覇歐洲大陸分之弱木易撓合之强幹難斧所冀新合邦之力陽之以深固東方治安之根蒂支持東亞局勢陰之以標揭天理人道保任世界列國之平和欽奉斯帝命確然開萬代之洪基以銷彼世界文明上一大恨事永徇鐸彛範于先進文明諸邦國不亦至慶至幸乎李容九等謹代表二千萬民衆中心顒孚敢以籲天唯閣下採納之令達天聽李容九等恐惶頓首無勝氷淵之至 

隆熙三年十二月四日

一進會長 李容九, 同 一百萬人

統監 子爵 曾禰荒助 閣下

（別紙 三）

[上總理書按]

一進會長李容九等一百萬會員代表二千萬國民頓首再拜謹上議于內閣總理大臣李完用閣下李容九等謹按我大韓國之位置由大日本帝國之扶護以保其安全若無復容杞憂然推之旣往考之將來我大韓國前途脩路悠遼轉有不禁殷憂輓近宇內大勢一變國際競爭增劇尤甚勝之者興敗之者亡此天演之理必至之勢印度緬甸瓜哇比律賓之所以亡滅安南暹羅之所以傾覆支那之所以衰頹未曾有不是之由也如蔑有甲午之後大日本帝國之義克救我急甲辰之役大日本帝國之勇克排我難則我大韓國宗廟社稷亦何以得有今日焉我大韓國之有今日一靡不由大日本帝國之扶護故韓日協約擧我外交軍事司法三大權委任諸大日本帝國此亦所以保全我社稷扶持其宗本也然我如侍斯協約以謂可保無事太平於萬世者是知有今日而不知有明日者已寧知宇內大勢日動月移瞬時不息若一朝東亞之平和破列國之均勢壞以至顚頓我大韓國之位置則君臣流亡社稷丘墟之虞商鑑不遠也近在緬甸在安南在瓜哇在比律賓此李容九等之所以夙夜殷憂罔攸措也李容九等上觀之天時下察之人事切之於我大韓國之前途保全我社稷民人可永遠之道唯在實行日韓合邦而已矣如有別策者詭變之計非所以應於時務中於大道也請甞試論之李容九等愼察大日本帝國對我之眞意曰甲午曰甲辰未曾貳其德方針一定終始無渝曰保全我韓國社稷民人也曰擔保東亞大局之平和也顒若其孚盎然其仁迺見夫天皇陛下禮我皇帝陛下及皇太子殿下之優渥恩愛塋澈可以見矣然則我大韓國先在今日自我提言之君臣上下一德不疑以倚賴大日本天皇陛下組成合邦日韓一家俾我皇室永享萬世尊榮俾我人民共躋一等班列而我之信誓亦有如皦日矣大日本天皇陛下之推誠若彼於我社稷乎必有天壤無窮之榮於我民人乎必有同化日昇之寵兩翼振身兩輪扶輿何憂乎邦權之或不振東亞局勢之致不可擔保哉夫我之與日本地理上相一致也人種上相一致也歷史上相一致也宗敎上相一致也文學上相一致也風俗上相一致也經濟上相一致也政治上相一致也分之弱木可撓合之儼然一大雄邦況乎日本卽先超入世界一等國列也在昔德乙聯邦分裂爲法朗西所蹂籍德乙聯邦統合稱覇歐洲大陸今者日韓合邦者所以保全我社稷民人以深固東方安寧之根蒂擔保亞細亞局面之平和順應宇內之大勢也今也我大韓國之位置旣定大日本國之誠信旣感孚我二千萬民衆而世界列國之認容日韓關繫決無挾議其間勳策振古無前鴻業唯此時爲然謹代表二千萬民衆上議閣下閣下諸代表百僚執奏之天陛閣下亦首班臺閣秉持鈞衡其於邦家安危之決也必同感李容九等之血衷矣李容九等無任區々之至 

隆熙三年十二月四日

一進會長 李容九, 同會員 百萬人

內閣總理大臣 李完用 閣下

（別紙 四）

[聲明書]

嗟我檀君四千年ノ神聖ナル歷史ヲ保有シ我太祖五百年ノ創恢ノ洪基ニ奠居セル二千萬國民同胞ヨ國家ハ獨立シ人民ハ自由ニシテ競爭ノ舞臺ニ翺翔セントスル祖國精神ハ二千萬ノ腦裡ニ充滿シツゝアルハ固ヨリ認ムル所ナリ若シ此等精神ニシテ脫落シ他ノ羈絆タルニ安ンシ人ノ奴隷タルヲ要メ阿附依賴ニノミ甘心自嗜スルカ加クンハ此ハ紅奴黑蠻ノ種族モ猶耻トスル所ナリ然レトモ善ク局勢ヲ衡リ時機ヲ變スル能ハスシテ反テ沈淪ノ毒ヲ吸受シ自ラ坐シテ亡滅ノ禍ヲ招クノ末路ニ陷ルモ瞭然トシテ省ミサルカ如クンハタトヒ祖國精神ハ腦裡ニ充滿ストモ已ニ及フ無キノ恨ヲ抱クニ至ルヘシ今日ノ狀態ハ實ニ此杞憂ヲ抱カサルヘカラサル時ナリ誠ニ思ヘ二千萬國民ノ目前岌嶪ノ現狀果シテ如何生ヲ欲シテ生ヲ得ス死ヲ欲シテ死ヲ得サルナリ旣ニ奴隷犧姓ノ悲境ニ墜落セル今日ニ坐シ過去ヲ推シ將來ヲ思ヘハ豈前途茫蒼晨光熹微ノ感無カランヤ而シテ此ハ天ノ吾人ヲ恤マサルニ非ラスシテ人ノ自ラ取レルモノト謂フヘシ甲午ノ年日本ヘ日淸戰役ヲ起シテ巨億ノ戰費ヲ消シ累萬ノ戰士ヲ喪ヒ淸國ノ羈絆ヲ脫却シ我韓ノ獨立ヲ確有セリ然ルニ政治ヲ濁亂シ好誼ヲ排擊シ善ク此萬世ノ基礎ヲ守ル能ハサリシハ我韓人ノ自ラ取リシ所ナリ竟ニハ日露戰爭ノ因果ヲ媒介シ日本ノ損害ハ甲午ニ十倍シタルモ我ヲシテ露人虎口ノ一塊肉タルヲ免カレシメ東洋全局ノ平和ヲ維持スルニ努メタリ然ルニ此善隣ノ主義ニ樂從セントハセス反テ朝秦暮楚ノ弊ヲ生シ遂ニ外交權ヲ他ニ讓與シ保護條約ヲ成立スルニ至レルモ亦我韓人ノ自ラ招ケル所ナリ日韓ノ關係已ニ密接ナルニ感情ヲ融解シ工藝ヲ師受シ文明ノ模範ヲ寸取尺進スルコトヲ爲サス反テ海牙問題ヲ生シ一大政變ヲ喚起シ七條約ヲ繼續成立セルモ亦我韓人ノ自ラ招ケル所ナリ時勢一變以來殖産ヲ是レ懋メ生活ヲ是レ紓ヘ敎育ヲ是レ展キ智識ヲ是レ達セシムヘキヲ三年ノ間一事ヲスラ張ラス一業ヲスラ振ハス內ハ權利ヲ競爭シ外ハ暴匪倡獗シ人民ノ生活朝夕ヲ慮ラス漸々極度ニ陷レルモ亦我韓人ノ自取セル所ナリ伊藤ハ太師ノ人民ヲ懷綏シ東宮ヲ輔導シ我韓ノ爲メ殫勞セル忘レ難キモノアリ然ルニ意外ニモ哈爾賓ノ變怪ヲ生シ爲メニ日本全國ノ輿論沸騰シ對韓政策ノ根本的解決ヲ主唱シ或ハ如何ナル危險ヲ喚起スルヤ知ルヘカラサルニ至ラシメンモ亦我韓人ノ自取セル所ナリ自來我韓ハ專制政治ナリ人民ノ權利ヲ束縛シ敢テ自由ナラシメサル民族ナリ故ニ其自取ノ責任ハ之ヲ擔任スルモノアルヘキモ過去ヲ推シ將來ヲ思ヘハ安危存亡決シテ民族ノ責任ニ歸セスト云フヘカラス殷鑑遠カラス越車ヲ旣覆ニ戒メスンハ五百年ノ宗社ハ印墟ニ歸シ二千萬ノ生命ハ子遺ナキノ慘境ニ陷ランナリ今日ハ何ノ日ソ外交ノ一欵ハ旣ニ讓與ノ結果アリ財政我ニ在ルカ軍機我ニ在ルカ通信我ニ在ルカ法章我ニ在ルカ所謂條約ハ一死物ニ歸シ國氣民命ハ駸々然トシテ一死地ニ自落ス今日復タ昨日ニ非ラス明日又安ンソ今日ニ非ニサルヲ知ランヤ然レハ則チ昨日,今日ヲ知ラス,今日明日ニ備ヘサルヲ得ス嗟我二千萬國民ノ腦裡ニ充滿セル祖國精神ヲ奮ヒ大聲疾呼シテ方今日本輿論ノ主唱セル根本的解決テキ問題ニ對シテ瀾ヲ防キ波ヲ息メ我皇帝陛下ト大日本天皇陛下ノ天聽ニ上徹スル一團ノ精誠ヲ以テ哀訴シ我皇室ノ萬歲尊崇ノ基礎ヲ鞏固ニシ我人民ヲシテ一等待遇ノ福利ヲ享有セシメ政府ト社會トヲシテ益々發展セシメンコトヲ主唱シ一大政治機關ヲ成立セサルヘカラス卽チ我韓ノ保護劣等ニ在ルノ羞恥ヲ解脫シ同等政治ノ權利ヲ獲得スヘキ法律上ノ政合邦ト謂フヘキ一問題是レナリ此ヲ了解スル能ハサルモノハ合倂ト云ヒ附庸ト云ヒ屬國ト云ヒ領土ト稱シ種々不同ノ訛言ヲ煽動シ人心ヲ疑惑シ國是ヲ攪亂シ茫蒼タル前途ヲシテ益々昏迷セシムル曚昧者流ニシテ擧論スルニ足ラサルモ老鍊ナル政治家ト慷慨有志ノ士ハ此擧ニ對シ果シテ日本ノ對韓政策カ此ヲ容認スルヤ否ヤト思慮ヲ勞スルナルヘシ日本皇室ト政府ト輿論トカ果シテ此ヲ容ルゝヤ知ルヘカラサルヲ以テ我二千萬國民ハ一同之ヲ訴求スルノ精誠ヲ示セサルヘカラス嗚呼幸ニ此ヲ成立シテ兩翼同飛兩輪共轉ノ政治範圖下ニ於テ生ヲ欲シテ生ヲ得ス死ヲ欲シテ死ヲ得サル我二千萬國民ハ奴隷ノ侮蔑ヲ脫シ犧牲ノ困苦ヲ免カレ同等ノ伍列ニ立チ一新回甦シ前步ヲ試進シ實力ヲ養成セハ前途ノ快樂ヲ亨有シ他日ノ活躍ヲ得ヘキハ確然明膫ナリ嗚呼今日此萬死一生ノ路ヲ訴求スルハ檀君四千歲ノ歷史ト太祖五百年ノ洪基タル宗廟社稷ヲ永奠シ神聖ナル民族ヲ安堵セシメントスル一片ノ公心ニ出ツ若シ其時機ヲ利用セントセハ天神必ス殛セン唯我二千萬國民ニ誓告セントシ此旨ヲ聲明ス 

隆熙三年十二月四日

一進會長 李容九, 同 會員 百萬

日本の公文書
大韓帝国